Zaķi (Zvārtavas pagasts)
Zaķi ir ciems Valkas novada Zvārtavas pagastā. Atrodas pagasta vidusdaļā Alkšņupītes krastā pie autoceļa P23 4 km no pagasta centra Stepiem, 32 km no novada domes Valkā un 158 km no Rīgas. Apdzīvotā vieta izveidojusies pie bijušās Zaķu (Augustental) muižas centra. Zaķos atrodas Kalnāja feldšeru punkts, veikals. Zaķu senkapi ir valsts nozīmes arheoloģijas piemineklis.